

Datum: 09.12.2014

**ZADEVA: SKLEP o vrednosti točke za izračun nadomestila za uporabo stavbnega zemljišča na območju Občine Dobrovnik za leto 2015**

**PRAVNA PODLAGA:**

* Odlok o nadomestilu za uporabo stavbnega zemljišča (Uradne objave Občine Dobrovnik, št. 2/2007),
* Statut Občine Dobrovnik (Uradni list RS št. 35/07, 2/09 in 66/10)

**PREDLAGATELJ: župan Občine Dobrovnik**

**VSEBINA:**

**1. Pravna podlaga in razlogi za sprejem**

Odlok o nadomestilu za uporabo stavbnega zemljišča (Uradne objave Občine Dobrovnik, št. 2/2007) v Občini Dobrovnik v 13. členu določa, da občinski svet na predlog župana najkasneje do 31. decembra tekočega leta določi vrednost točke za izračun nadomestila za uporabo stavbnega zemljišča za naslednje leto.

**2. Predstavitev vsebine**

Za leto 2015 se predlaga povečanje vrednosti točke za izračun nadomestila za uporabo stavbnega zemljišča na območju Občine Dobrovnik, v višini 1,3 %. Predlog povečanja upošteva inflacijo od začetka januarja 2013 do konca novembra 2014 (vir: SURS).

Predlog povečanja upošteva, da se v letih 2013 in 2014 vrednost točke ni povečevala zato je, ob upoštevanju indeksov cen življenjskih potrebščin za pretekli leti, potrebno vrednost točke ustrezno povečat.

**3. Ocena finančnih posledic**

Sprejetje sklepa ima za proračun Občine Dobrovnik posledice na strani prihodkov.

Za zavezance za plačilo nadomestila sprejetje sklepa predstavlja povečanje.

**PREDLOG:**

Občinskemu svetu Občine Dobrovnik se predlaga, da v predloženi obliki predlog Sklepa o vrednosti točke za izračun nadomestila za uporabo stavbnega zemljišča na območju Občine Dobrovnik za leto 2015 prouči in ga sprejme.

Pripravila: Župan - Polgármester

Občinska uprava Občine Dobrovnik Marjan KARDINAR, univ.dipl.inž.agr.

Na podlagi 16. člena Statuta Občine Dobrovnik (Ur. list RS, št. 35/2007, 2/2009 in 66/2010) in 13. člena Odloka o nadomestilu za uporabo stavbnega zemljišča (Uradne objave občine Dobrovnik, št. 2/2007) je občinski svet Občine Dobrovnik na svoji \_\_ seji dne \_\_sprejel

**S K L E P**

**o vrednosti točke za izračun nadomestila za uporabo stavbnega zemljišča na območju Občine Dobrovnik za leto 2015**

1. člen

Vrednost točke za izračun nadomestila za uporabo stavbnega zemljišča na območju Občine Dobrovnik za leto 2015 za zazidana stavbna zemljišča, stanovanjske in poslovne površine znaša 0,000253 EUR/m2 in za nezazidano stavbno zemljišče 0,0000557 EUR/m2.

2. člen

Ta sklep začne veljati naslednji dan po objavi v Uradnih objavah Občine Dobrovnik, uporablja pa se od 1. 1. 2015.

3. člen

Z dnem uveljavitve Zakona o davku na nepremičnine ta sklep preneha veljati.

Številka:

Datum:

Župan - Polgármester

Marjan KARDINAR, univ.dipl.inž.agr.